ISRAEL-RAPORTTI EUROOPAN PARLAMENTISTA
BDS-lainsäädäntö ja EU-vaalit
Hei! Tänään keskustelemme Irlannissa esitetystä laista, -
joka kieltää israelilaistuotteiden ja -palvelujen ostamisen -
Itä-Jerusalemista, Juudeasta, Samariasta ja Golanilta -
vastoin EU-säädöksiä.
Tänään vieraana ovat Ruth Isaac, ECI:n Brysselin-edustaja; -
Alex Benjamin, Eurooppa―Israel- julkisasiainjärjestön johtaja; -
ja europarlamentaarikko Igor Gräzin Virosta. Tervetuloa!
Aloitan teistä, Ruth. Kertoisitteko tuoreimmat tiedot -
ECI:n työstä Israelin puolesta, etenkin Lontoon konferenssista hiljattain?
Pidimme juuri kolmannen vuosittaisen konferenssin Lontoossa.
Se oli onnistunut. Meillä oli onnistunut ja laaja-alainen paneeli.
On suuri tarve saada Iso-Britannia mukaan etenkin nyt, kuten tiedätte.
Toinen iso kampanjamme on "Rukoile ja äänestä".
Tavoitteena on aktivoida kristittyjä äänestäjiä EU-vaaleissa -
ja tarjota tietoa eri puolueryhmistä. Tiedot on koottu sivulle ec4i.org.
Siellä kerrotaan, miten eri poliittiset ryhmät ajattelevat -
Israelista, antisemitismistä ja Iranista.
Näin äänestäjät voivat vaikuttaa tosiasioihin pohjautuvilla päätöksillä.
Onnittelut myös videostanne Facebook-sivuillanne.
Alex, hienoa saada teidät taas ohjelmaan! Olette ohjelman ystävä.
Kiitos hienosta työstänne täällä parlamentissa Israelin puolesta.
Teidän ja järjestönne poistuminen olisi suuri menetys.
Mitä mieltä olette Irlannissa esitetystä BDS-laista?
Se kieltää israelilaistuotteiden ostamisen Itä-Jerusalemista, -
Raamatun sydänmailta Juudeasta ja Samariasta ja Golanilta -
jopa viiden vuoden vankeusrangaistuksen uhalla?
Ensinnäkin kiva olla täällä.
Kiva nähdä teitä. Kiitos lämpimistä sanoistanne.
Ette ehkä tiedä, mutta minulla itse asiassa on Irlannin passi.
Äitini on irlantilainen. Työskentelin pitkään -
Pohjois-Irlannin rauhanprosessissa. Olen myös opiskellut Irlannissa.
Tahtoisin taustoittaa asiaa hieman.
Irlannin vasemmistossa, etenkin Sinn Fein -tasavaltalaispuolueessa, -
on aina ollut hyvin vahvaa vihamielisyyttä Israelia kohtaan.
Alussa ei ollut niin. Itsenäisyyssodan jälkeen -
Irlannin tasavaltalaiset tukivat syntyvää juutalaisvaltiota.
He kannattivat vapautumista britti- imperiumin ja -mandaatin kahleista.
Kanta muuttui 1967-sodan jälkeen, -
kun Israel sai haltuunsa alueita, -
jotka se piti puolustuksellisissa tai rauhanneuvottelujen tarkoituksissa.
Irlanti alkoi todella voimakkaasti koventaa linjaansa.
Yksi tasavaltalaispoliitikko rinnasti Israelin pikku-Ulsteriin.
He siis yrittivät verrata -
juutalaisten tuloa Israeliin -
pohjoisirlantilaisten protestanttien tuloa Pohjois-Irlantiin.
Lisäksi on hyvä tietää, että Irlannin katolisella kirkolla on aina ollut -
aika vivahteikas kanta juutalaisiin ylipäätään.
Juutalaiset ja Israel on yhdistetty erottamattomasti.
Kanta on aina ollut vihamielinen. Se juontaa juurensa -
virhekäsitykseen "Kristuksen-tappajista".
En ole yllättynyt BDS-lainsäädännöstä.
Ainoa lohdun hitunen koko asiassa on se, -
ettei hallinto ole vielä omaksunut sitä.
Sitä ajavat voimakkaasti lähinnä äärivasemmisto ja itsenäisyyspuolue.
Lohduttavaa on, -
että esimerkiksi asiasta vastaava ministeri Simon Coveney on arvioinut,-
että esitys on EU-lain vastainen.
On vaikea uskoa, että Irlannin hallitus antaa tukensa laille.
Igor, tervetuloa jälleen ohjelmaan. - Kiitos.
Viime esiintymisestänne tuli paljon hyvää palautetta.
Kertoisitteko, mitä te ajattelette -
Irlannissa esitetystä lainsäädännöstä, -
joka tekisi israelilaistuotteiden ostamisesta rangaistavaa?
Sehän on EU-suositusten vastainen.
Mitä Euroopan parlamentti ja instituutiot voivat tehdä -
torjuakseen tällaista äärimmäistä lainsäädäntöä?
Ensinnäkin kiitos oikein paljon -
kiteytetystä, tarkasta ja kattavasta historia-analyysistä.
Ilmiö ei syntynyt tyhjästä, vaan sen takana on tietty perinne.
Ymmärrän, että Sinn Feinin tyypit -
tarkastelevat tätä lainsäädäntöä, joka ei vielä ole virallisesti hyväksytty, -
pelkästään jonain irlantilaistyylisenä antisemitistisenä vitsinä.
Sitä se ei ole. Näemme sen täällä Euroopan parlamentissa -
kenties selvemmin kuin muualla.
Muistakaa. Tietyllä alueella tuotettujen tuotteiden -
myynti ja vienti kielletään -
rangaistuksen uhalla.
Ne, joiden mielestä sen pitäisi olla rikollista, ovat rikollisia itse.
Miksi? Jos on olemassa kauppasodan tai kauppapoliittisen sodan aineksia, -
kuten esimerkiksi pakotteissa Putinille ja muuta, -
pakotteet ovat taloudellisia asioita tai tulliasioita.
Määrätään tulleja tai lisätariffeja.
Tässä kaupallisen toiminnan kriminalisoiminen -
kertoo kaiken: -
Irlanti ei enää ole valmis olemaan osa EU:ta.
Sama Irlantihan haluaa avoimet rajat Englannin kanssa -
rikkoen brittien suvereniteettia.
Jos Irlanti toteuttaa tämän, -
täytyy ottaa käyttöön äärimmäisen kova raja -
ja erittäin tiukka tullivalvonta Irlannin ja Britannian rajalle.
Tämä on kovaa peliä.
He pelaavat kovaa peliä. Miksi meidän pitäisi olla erilaisia?
Hyvä kommentti. Kiitos.
Ruth, tämä lainsäädäntö on erikoinen.
Havainnollistan sitä esimerkillä.
Jos joku juutalainen tai kristitty tai vaikkapa sekulaari -
käy Pyhässä maassa Jerusalemin Vanhassakaupungissa -
ja ostaa matkamuiston, voi saada syytteen ja jopa 5 vuotta vankeutta.
Se on uhka ensiksikin Israelille, mutta myös eurooppalaisille vapauksille.
Miten tärkeää Euroopan unionin on herätä -
lainsäädännön taustalla vaikuttavien aatteiden uhkaan?
Hyvin tärkeää. Kuten sanoitte, kyse on myös Euroopan vapauksista.
Tällainen lainsäädäntö on hyvin vaarallinen.
Siinä ehdotetaan jotain, mikä vie jotain pois meiltä.
Henkilöiltä, jotka haluavat esittää mielipiteensä tai ostaa matkamuiston.
Toiseksi se on mielestäni pahimman laatuista demonisointia.
Sehän rinnastetaan huumekauppaan.
Tuskin on edes ennakkotapausta.
Esimerkiksi Kypros on Turkin miehittämä.
En tiedä kenenkään esittäneen lainsäädäntöä, -
joka kriminalisoisi Kyproksen miehitetyllä alueella vierailemisen, -
matkamuistojen ostamisen tai paikallisten auttamisen.
Pahimman laatuista demonisointia.
Se vaikuttaa kaikkiin eurooppalaisiin. Panoksena ovat vapaudet.
Alex, tätä ohjelmaa katsotaan kaikkialla Euroopassa.
Osa katsojista ihmettelee, miksi keskustelemme jostain, -
joka tapahtuu Irlannissa, ei muualla.
Eikö vaarana ole, että tällaiset ääriaatteet valtaavat alaa -
ja muut äärivasemmistolaiset puolueet omaksuvat ne linjakseen.
Ennen pitkää monissa maissa halutaan -
ottaa käyttöön BDS-liikkeen äärimmäisin muoto.
Miten tärkeää Euroopan kristittyjen ja juutalaisten -
olisi nyt yhdessä vastustaa tätä inhottavaa lainsäädäntöä?
Vaikutuksethan ovat valtaisat kautta Euroopan.
Osuitte naulan kantaan. Leviämisvaara on olemassa.
Monet vasemmistopuolueet kautta Euroopan katsovat Irlantia -
ihastellen tämän takia ja miettivät, miten voisivat tuoda -
samanlaisen omaan maahansa. Se on huolestuttavaa, -
etenkin ajatellen EU-vaaleja, -
joka luultavasti jakaa parlamenttia kahtia entistä jyrkemmin.
Eikä tarvitse katsoa kovin kauas kanaalin toiselle puolelle -
nähdäksemme, että jopa valtavirran oppositiopuolue, -
kuten Britannian työväenpuolue, voisi omaksua sen.
Sillä ei näytä olevan ongelmia vastustaa juutalaisia, -
joten miksi se pysähtyisi Israeliin? Se ei pysähdy.
On erittäin tärkeää, että juutalaiset ja kristityt sekä katsojat -
tekevät asian selväksi Irlannille.
Irlannilla on ystävällisen maan maine.
Guinnessin siemailu, mukava irlantilaisaksentti, -
viehättävä, ystävällinen, -
roihuavat avotakat, tanssi, kiva musiikki pubissa.
He eivät tajua, että Irlannin poliittisessa elämässä -
kulkee tämä hirvittävä, antisemitistinen, -
äärimmäinen pohjavirtaus.
Sen juuret ovat verisessä sisällissodassa ja terrorismissa.
Niinpä olemme siinä tilanteessa, -
että Irlantia pitää muistuttaa siitä: -
Irlannin synkkä puoli on tiedossamme. Emme pidä siitä.
Joko panette kuriin sen itse tai muistamme teidät nurjista puolista, -
emmekä mukavista asioista, jotka Irlantiin liitetään.
Igor, kollegoillanne Euroopan parlamentissa -
voi olla tärkeä rooli, sillä Irlanti on kaikkein EU-myönteisimpiä maita -
koko Euroopan unionissa.
Toki lakialoite on yksittäisten jäsenten esittämä, -
ja hallitus vastustaa sitä, mutta koska sillä ei ole enemmistöä, -
aloite voi mennä läpi.
Siinä jätetään huomiotta konfliktin avaintekijöitä: -
palestiinalaisten terrorismi, sen glorifiointi ja lietsonta -
palestiinalaisten mediassa ja koulutusjärjestelmässä, -
palestiinalaishallinnon ja Hamasin ihmisoikeusrikkomukset, -
palestiinalaishallinnon ja Hamasin sisäinen terroristinen elementti, -
joka haluaa tuhota täysin Israelin ja juutalaiskansan.
Eikö ole tärkeää, että parlamentaarikot ymmärtävät -
konfliktin monimutkaisuuden, johon ei ole yksinkertaisia ratkaisuja?
Mielestäni arvionne oli hieman sopimaton.
Lauoitte loukkauksen Irlantia vastaan.
Minun pitää korjata, koska ette ollut kovin reilu.
Hehän ovat kivoja ihmisiä. Sanoitte, että he ovat EU-myönteisiä.
Toivottavasti ei. Eivät he ole niin pahoja.
Te tulette Irlannista. Olen ollut melkein Irlannissa kymmenen vuotta.
Toimin aikoinani professorina Notre Damen yliopistossa.
Sen urheilujoukkueen nimi on Fighting Irish
Yliopistossa oli irlantilaisuutta. Se oli katolinen.
Sen maskotti oli leprechaun-tonttu.
Se on tavallaan taustani.
Täällä ongelma on se, -
että uusien parlamentaarikkojen täytyy ymmärtää, -
että tämä nimenomainen lainsäädäntö -
on paitsi antisemitistinen mainitsemienne asioiden takia, -
se voi käynnistää myös ketjureaktion -
koko maailman juridisessa rakenteessa.
Kuvitellaanpa, mikä mahdollisesti voi olla seuraava askel.
Miten aiomme toimia Venäjän kanssa Krimin miehityksen jälkeen?
Haluammeko sulkea Irlannin kokonaan pois?
Haluammeko noudattaa Irlannin esimerkkiä tässä asiassa?
Putin ei ole hyvä mies, -
mutta teko ei ole kansainvälisen rikoksen tasoa -
verrattuna esimerkiksi Nürnbergiin.
Se on huono poliittinen tapahtuma ja tilanne, -
joka tulee hoitaa poliittisesti.
Se, mitä he tekevät, on ilkeää, mutta mietitään, miten hoitaa se.
Haluamme, että Irlanti palaa EU-perheeseen, jossain määrin.
Tärkeintä mielestäni on, -
että jos heinä―elokuussa täällä on uusi europarlamentti, -
tämä asia otetaan käsittelyyn.
Tietääkseni sitä käsitellään kauppavaliokunnassa.
Tarvitaan virallista kannanottoa.
Jotain virallista.
Valitettavasti ajoitus on oiva Irlannin vasemmiston kannalta.
Tämä parlamentti ei ole enää toimintakykyinen.
Sillä on käytettävissään enää pari viikkoa.
Uskoakseni aika moni kollega on kanssani samaa mieltä: -
Tällainen lainsäädäntö on väärin.
Antisemitismi on väärin.
Meidän pitää toimia, vaikka edessä on 2―3 kuukauden tauko.
Kiitos. Hyvä kuulla.
Meidän täytyy toimia.
Ruth, ohjelman esityshetkellä EU-vaalit ovat aivan ovella.
Äänestäjillä on tilaisuus -
vertailla ehdokkaita ja puolueita -
ja tutkia Israel-linjauksia.
Niinkin tätä lainsäädäntöä vastaan voidaan kamppailla.
Varmistamalla, että BDS-liikettä ja tällaista lainsäädäntöä kannattavat -
eivät pääse parlamenttiin.
Millä muulla tavalla EU voi vaikuttaa Irlantiin, -
ettei laki mene läpi?
Täytyy sanoa, että kyse on kokonaan poliittisesta tahdosta.
Täällä näkee joskus hyvin paljon kaksinaismoralismia.
Jotkin maat ja jotkut edustajat tuntuvat tuovan esiin -
tiettyjä asioita ja maita mieluummin kuin muita.
En ole yhtä toiveikas kuin Igor.
Tiedän, että osa edustajista -
välittävät tarpeeksi ja haluavat pitää meteliä.
Tarvitsemme myös mediaa.
Tarvitaan poliittista tahtoa. Ei riitä, että vain me muutama -
ymmärrämme lain vakavuuden ja vapaudenvastaisuuden.
Tarvitaan mediaa, Euroopan parlamenttia, -
toimielinten johtajia ― korkean tason toimijoita, -
kuten korkea edustaja Mogherini.
Lisäisin vielä yhden instituution, -
joka tulisi ottaa mukaan: Maailman kauppajärjestö WTO.
Siellä on monia erilaisia mielipiteitä, -
mutta se on sitoutunut vahvasti yhteen asiaan: -
kansainväliseen vapaakauppaan.
Jos sitä rikotaan, on tiettyjä periaatteita ja säädöksiä -
pakotteiden asettamiseksi, kuten Krimin tapauksessa.
Mutta hyvänen aika, vaikka asetamme Krim-pakotteita, se ei tarkoita, -
että jos joku ostaa jotain Krimiltä, hänet pidätetään. Se on tyhmää.
Mielestäni tilanne pitää selvittää WTO:lle.
Ilman muuta. Kysymys Alexille.
Yksi lakialoitteen kauaskantoisista seurauksista -
iskisi yhdysvaltalaisiin investointeihin Irlannissa.
Etenkin internetjätit, kuten Facebook, Google, Microsoft ja muut, -
ovat asettuneet Irlantiin alhaisen yhtiöveron houkuttelemina.
Se tarkoittaa, että investoinneista 67 prosenttia Irlannissa -
tulee näiltä yhdysvaltalaisilta tietokone- ja internetjäteiltä.
Voi syntyä tilanne, jossa nämä yhtiöt ovat ristiriidassa -
Irlannin lainsäädännön kanssa, ja niiden pitää valita -
veroparatiisi Irlannin tai Israelin väliltä.
Israel on kasvuyritysten maa. Tiedämme, kuinka siinä käy.
Mitkä ovat seuraukset Irlannin taloudelle?
Se on avainkysymys. Igor ja Ruth jo koskettivatkin aihetta.
Ennen esiintymisiäni teen mielelläni hieman tutkimustyötä.
Näin uutisartikkelin Bloombergissä.
Otsikko on: "Paljonko Irlanti on valmis maksamaan Israelin boikotoimisesta?"
Puhumme WTO:n säännöistä ja suurista amerikkalaisyhtiöistä.
Kongressin kauppalait kieltävät Israelin ja sen osien boikotoimisen.
Minulla on sellainen tunne, -
että Irlannin parlamentin radikaali vasemmisto -
on saanut paistatella julkisuudessa varttitunnin.
Asian ympärille on kehkeytynyt kohu.
Se on huolestuttavaa, sillä toiset yrittävät matkia sitä ja muuta.
Kun talouden hajusuola tuodaan nenän alle, -
he tajuavat, että puhutaan hyvin pienestä prosenttiosuudesta -
Israelin taloudessa.
Juudea ja Samaria edustavat Israelin taloudesta häviävän pientä osaa.
Ajatus on tässä se, jota vastustetaan.
Tuotteiden boikotointi ei saa Israelia pakkaamaan yhdessä yössä laukkuja.
"Selvä. Me luovutamme. Irlannin parlamentti, olette oikeassa."
Irlanti saa paljon rahaa esimerkiksi Applelta.
Se on jo muutenkin vaikeuksissa. Se on mm. antanut jo verohelpotuksia.
Irlannin pitää päättää, onko se valmis luopumaan yhtiöistä. En usko niin.
Hyvä vastaus. Ruth, tämä asia koskettaa meitä kaikkia.
Miten tärkeää on tuoda asiaa ihmisten tietoon sosiaalisessa mediassa?
Tämähän on vaarallisin lakialoite Israelia vastaan länsimaissa.
Itse en henkilökohtaisesti ole varma lakialoitteen läpimenosta, -
mutta aloite jo sinällään on saanut aikaan paljon vahinkoa narratiivillaan.
Rohkaisen katsojia aktivoitumaan, ottamaan asioista selvää -
ja pitämään esillä argumentteja.
Kuten sanoin, kyse on vakavasta demonisoinnista.
Meidän eurooppalaisina ei pidä hyväksyä -
tällaista juutalaisvaltion ja juutalaisten demonisointia.
Sillä on suoria seurauksia.
Tähän vannoutuneet ovat tehneet Euroopassa antisemitistisiä iskuja.
He todella uskovat, että nämä ihmiset ovat hirviöitä.
Tämä narratiivi ja lainsäädäntö todella demonisoi ihmisiä.
Käytä sosiaalista mediaa ja vaikuta aktiivisesti kaikin tavoin.
Igor, olette asettuneet uudelleen ehdolle EU-vaaleihin.
Olemme siitä iloisia.
Tarvitsemme kaltaisianne rohkeita ja ajattelevaisia parlamentaarikkoja.
Miten katsojat eri puolilla Euroopan unionia voivat tukea -
kaltaisianne edustajia -
taistellakseen tällaista vaarallista lainsäädäntöä vastaan, -
joka voi levitä EU:ssa?
Olen ollut täällä verrattain lyhyen ajan.
Täysistunnossa ei ole käsitelty kovin montaa Israel-aiheista asiaa.
Kun tarkastelee parlamentin koostumusta, -
voi todeta melko helposti, -
että uuden oikeiston, uuden konservatismin poliitikot -
ovat lähes aina Israel-myönteisiä.
He tulevat maista, jotka ajattelevat suvereniteettia.
Suvereniteetti on hyvin tärkeää mm. unkarilaisille ja puolalaisille.
Suvereniteetin täytyy vallita kaikkialla.
Muuten on vaarana, että jossain se tukahdutetaan.
Eräs asia oli muuten pöyristyttävää.
Monet eivät pidä Unkarin ajankohtaisesta tilanteesta.
Mutta että Unkaria syytettiin antisemitismistä, hyvänen aika.
Minkä takia?
Se tarkoittaa, että Euroopan unionissa ei ole selvää asennetta ja kantaa -
Lähi-itään eikä Syyrian ajankohtaiseen tilanteeseen.
Osa europarlamentaarikoista on sekaisin.
Meidän pitää yrittää selventää asioita.
Minunkin pitää katsoa Israelin karttaa kahdesti viikossa ymmärtääkseni, -
kuka on kuka ja missä.
Hyvä kuulla. Alex saa loppupuheenvuoron.
Miten tärkeää on, että kristityt, juutalaiset ja kaikki muut -
lähtevät vastustamaan tällaista vihan- täyteistä ja vaarallista aloitetta, -
joka on esitetty Irlannissa?
Se voi tuoda israelilaistuotteiden ja -palvelujen ostajille rikossyytteen.
Kriminalisoinnista puhuminen on hullua.
Myös Islannissa yritettiin muutama kuukausi sitten -
kriminalisoida ympärileikkaus.
Pojan ympärileikkauksesta olisi voinut joutua kuudeksi vuodeksi vankilaan.
Näitä ajatuksia esittävät ja ajavat saavat aivan liikaa tilaa ja huomiota.
Katsojien, juutalaisten ja kristittyjen täytyisi yhtenä rintamana -
nousta tuomitsemaan tällaiset esitykset.
Viimeisenä tahtoisin muistuttaa, -
että itse asiassa tämän aloitti EU. EU:han antoi suosituksen -
Juudean ja Samarian tuotteiden merkitsemisestä.
Se oli EU:n suuntaviiva ja suositus.
Näyttää, että irlantilaiset ottivat suuntaviivat, -
kehittivät niitä edelleen -
ja tekivät niistä itselleen antisemitistisen aseen.
Meidän pitää pysäyttää se yksissä tuumin -
ja sanoa järkeville toimijoille Irlannissa: -
"Annatte näille ihmisille liikaa tilaa.
Lopettakaa se. Muuten teette Irlannille korjaamatonta vahinkoa."
Igor, kiitos mukanaolosta. Onnea EU-vaaleihin!
Kiitos myös Alex ja Ruth.
Kiitos, että katsoit ohjelmaa Euroopan parlamentista EU:n sydämestä.
Keskustelimme irlantilaisesta lakialoitteesta, -
jonka nojalla voi saada rikossyytteen, jos ostaa tuotteita ja palveluja -
Juudeasta, Samariasta, Itä-Jerusalemista tai Golanilta.
Aloite itse on rikollinen. Kiitos seurasta!
Suomennos: Marianne Tenetz